España y los españoles tienen que dir preparándose pa la secesión catalana. De tanto vincular el nacionalismu a la violencia y les gramátiques a les metralletes (Gustavo Bueno dixit), de tanto llenase  la boca de democracia y de respetu a les decisiones colectives, escaecieran la posibilidá de qu'una decisión colectiva n'ausencia de violencia pudiere optar por separtase de la "madre patria" d'entamos del sieclu XVI. Pue qu'un país, una ciudadanía, que nun recurrió a la violencia dicida convertise n'estáu. ¿Quién, dende posiciones democrátiques, cola carta la ONX na mano, los puntos de Wilson o la declaración primixenia de drechos, va dicir que non?. Si eso pasa, ¿van mandar a la Legión Extranjera a tomar  Barcelona?.